
TCB ta lansa di kuater buki di turismo 


Tourism Corporation Bonaire (TCB) a lansa di su di kuater buki di turismo ku komo título ‘Turismo na Boneiru, mi 
Kultura, mi Enkanto’. Esaki a tuma lugá djárason atardi na SKAL. Eskritor i editor di e buki ta Denise de Jongh- 
Rekwest. 

KINDER- 
MISHANDELING 
IS OOK: 
EEN KIND LATEN 
KIJKEN NAAR SEKS 


Wilt u meer weten over kindermishandeling? 
Mail of bel Jeugdzorg op info.jgcn@jeugzorgcn.nl 
Bonaire + 599 715 7201, Sint Eustatius +599 318 3104/05, Saba +599 416 3718/719 


Week tegen 
Kindermishandeling 
16 - 22 november 2020 
Felis Dia di Grandinan 


Nos grandinan: Un fuente di eksperensia di bida i 
balornan kultural. 
RCN-unit SZW ta deseá boso mañan un felis Dia di 
Grandinan! 


www.rijksdienstcn.com. 


** 
Awe ta bo entiero. Awe lo bo bai bo lugá di so- 
siegu. Pero mi ta keda ku bo semper den felis me- 
moria. Mi por bisa ku pa un trayektoria bastante 
largu, Jacoba a forma parti den mi bida. Kumin- 
sando na Fundashon Cocari Rincon, despues pa 
Pasadia Villa Antonia. 
Un ser ku su karakter, pero ami sigur por bisa ku 
mi por a dil kuné, pa despues nos por tabata ‘goe- 
ie maatjes’. 
Jacoba su hòbi tabata hunga dominó bon kuné. 
Mester a dirigí e asuntu di bon kuné ei asina bon 
kuné, pa e sa ora e ta kumpra karchi pa bai parti- 
sipá, no tin mester di kumpra sinku karchi. Si bo ta 
di gana, bo ta gana ku un karchi. Poko poko pero 
sigur, a pon'é komprendé e pida akí. 
E tabata gusta kompartí su alegria i su tristesa i 
tambe ora e ta bon rabiá, mesora bo sa ku tin algu. 
Mi ta apresiá hopi personanan ku a nifi ká hopi den 
bida di Jacoba, ku ta Franklin, Gisela Martis i Filo- 
mena Winklaar. E tabata stima nan tambe hopi i 
tabatin hopi konfi ansa den nan. I semper nan a 
sali na su yudansa den tur forma. 
Mi sinsero kondolensia na tur su kompañeronan 
di e akohidanan, pasobra tur ku a konosé Jacoba, 
sa ku e tabata un persona bastante aktivo ora e ta 
forma parti di un grupo. 
Cocochi, drumi dushi. Kontentu i agradesido ku bo 
tabata parti di mi bida hopi djaserka. 
R.I.P. Cocochi. 


Na memoria di Jacoba 
‘Cocochi’ Reina 
Pa: Josefi ne Trinidad-Piar 


PARTISIPASHON 


BonLab N.V. ta partisipá ku entrante 5 sèptèmber 
te ku 30 sèptèmber 2022 tin e siguiente kambionan 
den orario di su ofisina prinsipal na Playa. 


Sentro di prik na Playa ta habri di djaluna pa 
djabierne di 7’or di mainta pa 12’or di merdia 


E filial di Rincon ta mantene su orario, habri 
riba djamars i djawebs di 8’or di mainta pa 10’or 
di mainta. 


Pashèntnan ku pa motibunan médiko no por yega 
un di e filialnan di Bonlab, nos servisio di prikmentu 
na kas riba djarason di 8’or pa 10’or mainta ta 
sigi. Mester yama Bonlab adelantá na 717-8055 
pa traha sita pa prik na kas. 


Entrante 3 òktober 2022 Bonlab NV su orario na e 
sentro di prik na Playa ta habrí bèk 7’or di mainta 
pa 2’or di atardi. 


Nos ta pidi nos diskulpa 
pa kualkier inkombinensia. 


Gerente di Bonlab N.V. 
Drs. Ing. Hose Booi 


VANIDADES B.V. 


ta buska 
- 1 schoonheidspecialist 


-mester tin 2 aña di eksperensia / mester tin 
diploma i mester por duna masashi 


Pa mas inf. tel. 717-5423 
KRALENDIJK -- KLM 
ta bai bula ku mas hende pa 
e área di Karibe i visevèrsa. 
Ta amplia e stulnan ku mas 
di binti porshento. KLM ta 
ofresé buelonan pa Kòrsou 
por lo ménos dies biá pa si- 
man, ku dos buelo pa dia 
durante periodo di Pasku. 
Esei luchtvaartnieuws.nl ta 
informá. 
Pa e buelo pa Aruba den 
kombinashon ku Boneiru, 
KLM lo usa tur dia e avion 
di mas grandi di su fl eta, e 
Boeing 777-300ER, ku 408 
stul. E ret di KLM tin e in- 
vierno benidero na tur 163 
destinashon. Ku esaki e de- 
manda ta keda kasi meskos 
ku e nivel di aña pasá. Den- 
tro di Europa lo kuminsá ku 


kuater ruta nobo. Banda di 
e ampliashon di e kapasi- 
dat pa islanan den Karibe, e 
ampliashon pa Estádos Un- 
ídos tambe ta remarkabel. 
E ret interkontinental 
ta kubri 71 destinashon. 
Diesnuebe ta den Canada, 
Estádos Unídos i México. 
Bulando mas tantu biá i 
ku avionnan mas grandi, e 
kapasidat di stul ta subi ku 
11 porshento, kompará ku e 
periodo promé ku e krísis di 
Corona. 
E invierno aki ta posi- 
bel pa reservá e ‘Premium 
Comfort-Class’ nobo di 
KLM pa vários destinashon 
den Estádos Unídos i Ca- 
nada. Den e klase akí, ku 
ta entre ‘Economy Class’ 


i ‘World Business Class’, 
e klientenan ta eksperen- 
siá un konsepto di servisio 
nobo di KLM den un ka- 
bina apart ku, segun ta bisa, 
tin stul komfortabel i hopi 
espasio pa pia. 
E kantidat di stul riba 
buelonan pa Sur Amérika 
ta oumentá e invierno aki 
ku seis porshento. KLM ta 
bula tur dia pa Argentina, 
Brasil, Chile, Colombia i 
Perú. Pa Costa Rica ta bula 
kuater biá pa siman. 
KLM lo efektuá sinku 
buelo pa siman pa Para- 
maribo ku e Boeing 777- 
300ER. Tambe KLM lo 
kombiná Buenos Aires na 
Argentina ku Santiago de 
Chile, na Chile. 


Pa área di Karibe 
Kantidat stul KLM a subi 
konsiderablemente 

K R A L E N D I J K - 
“Korte den Promé Instansia 
ta kondená bo na un kastigu 
di prizòn di 36 luna kitando 
e periodo di aresto preven- 
tivo”, hues mr. Carmelia 
a bisa e dama Ismerlin D. 
(34). Ministerio Públiko 
(OM) a akus’é di a trata 
na mata su pareha i korte a 
haña esaki probá. 
Fiskal 
mr. 
Teengs- 
Gerrtisen a representá OM 
miéntras abogado mr. Van 
Lieshout tabata enkargá ku 
e defensa. Korte a trata e 
kaso den su kontenido riba 
15 di sèptèmber último i 
riba djaweps 29 di sèptèm- 
ber 2022 a duna e veredik- 
to. 
Remarkabel tabata ku 
durante tratamentu di e 
kaso ámbos partido, pues 
OM i defensa, a trese e 
kaso aki komo un situashon 
di 
problema 
relashonal 
basta tristu. E dama aki ta- 
bata den un relashon ku un 
hòmber di 72 aña di edat. 
Un relashon ku a kuminsá 
bon pero gradualmente a 
bira problemátiko i a eskalá 
den e krímen. Dia a trata 
e kaso den su kontenido, 
sala di korte tabata yen ku 
personanan di komunidat 
dominikano. Pero dia di e 
veredikto, sala di korte ta- 
bata praktikamente bashí. 


Dosié penal 
E krímen a tuma lugá 


riba 11 di aprel 2022. E 
anochi aki e sospechoso, 
e viktima i mama di e so- 
spechoso a bai na restorant 
Antorcha. Aki un hòmber 
deskonosí a aserká e sos- 
pechoso i a ofres’é algu di 
bebe. E sospechoso a re- 
chasá esaki. Probablemente 
e víktima no a nota e reak- 
shon di su pareha i a bisa: 
“Bai kuné numa, e ta dis- 
ponibel.” E palabranan aki 
a kousa basta rabiamentu 
serka e sospechoso i den 
outo el a dal e víktima un 
wanta. 
Ora ku nan a yega kas e 
sospechoso a kue un kuchú 
i a usa esaki pa saka aire 
fo’i tayer di e víktima. Se- 
gun e dosié penal a viktima 
a yega na e sitio i a puntra 
Ismerlin ta kiko e ta hasien- 
do. 
“Aki tur e fèrdrit, rabia 
i humiashon di e señora a 
bin. El a propiná sigur 2 
hinká”, fi skal ta splika du- 
rante su rekisitorio. Fiskal 
a enfatisá ku e sospechoso 
tabata e úniko ku a usa vio- 
lensia físiko miéntras ku 
e víktima a skohe pa evitá 
konfrontashon. 


Leshon 
Den e dosié tabatin 
potrèt di leshon na garganta 
di e sospechoso i na su èle- 
bog. E víktima tabatin kòrtá 
na su mannan i hinká pro- 
fundo den su barika. Mes- 


ter a oper’é i a kita parti di 
su tripa. Ministerio Públiko 
a demandá un kastigu di 
prizòn di 42 luna kitando 
e periodo di aresto preven- 
tivo. Pero korte a desviá di 
e demanda aki na fabor di e 
sospechoso. 


Defensa propio? 
Segun e abogado no tin 
manera pa konstatá ku e 
heridanan di e víktima ta pa 
kousa di su kliente. Pero si 
korte ta haña ku esaki sí ta 
asina, e ta basa su defensa 
riba defensa propio. Pa- 
sombra segun Ismerlin, e 
víktima a chok’e i el a zuai 
e kuchú pa asina su pareha 
lag’e lòs. Pa e motibu aki 
segun e abogado no por 
kastigá su kliente p’e echo 
kastigabel aki. 
Korte no a aseptá e se- 
nario di defensa propio. E 
dosié no tin sufi siente infor- 
mashon di loke realmente a 
sosedé pa por konstatá ku ta 
defensa propio. 
Sí, ku ta legalmente i 
konvinsentemente probá ku 
Ismerlin a hinka e víktima. 
“Na momentu ku bo hasi 
movishon asina den direk- 
shon di órganonan vital di 
un persona, bo ta konsi- 
ente ku e denunsiante por 
fayesé”, hues a aklará. 


Situashon tristu 
Dia a trata e kaso den su 
kontenido hues a duna Is- 
merlin e último palabra. “E 
tin un atrakshon inkreibel. 
Dia nos a kuminsá nos re- 
lashon m’a pidié p’e stòp 
di traha 7or, sino el o keda 
traha te 10or. E tin sufi si- 
ente forsa pa lanta un palu 
grandi, mas ku tur e ward- 
adónan di prezu yòn aki. Su 
úniko problema ta su insig- 
uridat, e ta muchu insigur”, 
Ismerlin a bisa emoshonal. 
Despues ku hues a hasi e 
veredikto konosí, tur hende 
a bandoná sala di korte. “E 
kaso aki tabata sumamente 
tristu”, fi skal mr. Teengs- 
Gerrtisen a bisa pensativo. 


KASTIGU DI PRIZÒN PA MUHÉ KU 
A TRATA NA MATA SU PAREHA 


Tantu Ismerlin komo Min- 
isterio Públiko tin 14 dia pa 
apelá e desishon di Korte 


den Promé Instansia. Riba 
e potrèt ta mira Ismerlin D. 
saliendo for di sala di korte. 


Contratistas Generales de 
Obras B.V. 
ta buska 
- 4 metselaar 


-mester tin MBO-2 
Pa inf. tel.+599 786 0413 


BECS B.V. 


ta buska 
persona femenina pa trabou di limpiesa 
persona maskulino pa mantenshon general 
-mester por traha den tim, i segun rooster 
-mester tin 1 aña di eksperensia den e trabou rekeri. 
Pa mas inf. tel. 717-2197 òf pasa na 
Kaya Antonia # 3. 


Contratistas Generales de 
Obras B.V. 
ta buska 
- 4 metselaar 


-mester tin MBO-2 
Pa inf. tel.+599 786 0413 


BECS B.V. 


ta buska 
persona femenina pa trabou di limpiesa 
persona maskulino pa mantenshon general 
-mester por traha den tim, i segun rooster 
-mester tin 1 aña di eksperensia den e trabou rekeri. 
Pa mas inf. tel. 717-2197 òf pasa na 
Kaya Antonia # 3. 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 


Djabièrnè 30 sèptèmber 2022 


12.00 Sitionan Marka: 
Sorobon 
13.00 Aki Boneiru: 
Konmemorashon 50 añ a- 30 di mei 1969 
14.00 Herensia: 
Manchi Provence 
15.00 BAPA: 
Nelgenn Vrutaal (Pilot) 
16.00 Aktualidat: 
Norbert Tadema 
17.00 Aki Boneiru: 
Dia di Tera Kora 2019 
18.00 Herensia: 
Jan Janga (Simadan) 
19.00 BAPA: 
Joaquin Vasquez 


20.00 Herensia: 
Armida Evertsz-Felix 
21.00 Aki Korsou: 
Richard Juan (Chati) Constancia 
22.00 Herensia: 
Grupo Flor Di Orkidia (Toka) 
23.00 BAPA: 
Marlon Bermudez 


KRALENDIJK -- Si- 
man pasá e sektor mundial 
di teknologia di awa, a bini 
huntu na Leeuwarden, Hu- 
landa, pa e segundo Europe- 
an Water Technology Week 
(EWTW 2022). Lidernan 
di inovashon empresarial 
for di diferente pais, a bini 
huntu pa eksplorá oportuni- 
datnan i kolaborashon ku 
negoshinan di teknologia di 
awa rònt mundu. 
E kongreso i ‘tradeshow’ 
akí a enfoká riba inovashon 
den teknologia di awa i 
p’esei Boneiru su proyekto 
di Water Circles ta orguyo- 
so di a forma parti di e gran 
evento akí. 
Representantenan di tres 
partner di Water Circles, 
esta STINAPA, WEB i Wa- 
ter Alliance, a partisipá na 
e konferensia. Water Alli- 
ance, ku alabes tabata ko- 
anfi trion dje evento akí, 


ta un kolaborashon úniko 
entre 
kompanianan 
pú- 
bliko i privá, servisionan di 
gobièrnu i institutonan edu- 
kashonal ku ta enbolbí den 
inovashon den teknologia 
di awa na Hulanda. 
Durante e evento, e part- 
nernan akí a duna un pre- 
sentashon pa splika e vi- 
shon, mishon i propósito di 
e proyekto di Water Circles. 
E intenshon di e proyekto 
ta pa introdusí solushon- 
nan desentralisá pa purifi ká 
awa sushi na Boneiru den 
un futuro serkano. E tim 
enkargá ku e proyekto di 
Water Circles ta tumando 
pasonan pa kuminsá ku un 
inisiativa piloto pa purifi - 
kashon di awa sushi i re-usá 
e awa ku a purifi ká, p’asina 
redusí polushon di laman i 
tambe protehá refnan di ko- 
ral i henter e ekosistema ku 
ta sostené e koralnan. 


Partisipando na e kon- 
greso akí, Water Circles 
tabatin tambe e oportunidat 
pa eksplorá teknologianan i 


Water Circles a partisipá na European 
Water Technology Week 


ekiponan inovativo pa pu- 
rifi kashon di awa sushi ku 
por fasilitá su mishon den 
futuro. E otro partnernan 


orguyoso di Water Circles 
ta WWF-NL, Entidat Pú- 
bliko Boneiru i Fundashon 
Mariadal. 


KRALENDIJK 
-- 
Edwina Molina den un 
reakshon riba su página 
di Facebook, ta skirbi ku 
atrobe Hulanda ta mustra 
su kara maligno. Por tuma 
nota kon e pueblo Boneri- 
ano tin ku lucha kontra di 
Hulanda pa kumpli ku nan 
derechonan 
primordial. 
Manera entre otro entrada 
hustu, un mínimo sosial, 
bibienda 
pagabel, 
salu- 
bridat públiko ku ta kumpli 
ku e nesesidat di e pueblo 
Boneriano, enseñansa ku e 
mucha i hóben Boneriano 


por desaroyá su potensial 
maksimalmente, un infra- 
struktura ekselente manera 
esun di Hulanda. 
Pero, di akuerdo ku 
Molina, e prioridat di mas 
grandi ta protekshon kontra 
di e kambio di klima i no 
loke ku por pasa entrante 
2050. Pero di loke por pasa 
kada momento. 
Esta ku despues di 145 
aña naturalesa pone nos 
para ketu ketu i laga islanan 
ABC komprondé ku nan no 
a sa di hasi uso di su perio- 
do di grasia di 45 aña ku el 


a duna nan. Tampoko Hu- 
landa no a sa di kue kurpa 
i kambia su aktitut apátiko 
i iresponsabel, pensando 
ketu bai ku islanan ABC 


ta islanan bendishoná ka- 
minda nan ta bailando ketu 
bai bon brasá ku diabel, 
segun Molina. Molina ta 
pidi pa invertí tambe tambe 


pa tuma nota di e artíkulo 
kaminda Green Peace i e 
Bonerianonan ku kurashi 
pa sali na defensa di e 
pueblo Boneriano. 


Atrobe Hulanda ta mustra su kara maligno 

KRALENDIJK—Pas- 
tor Marc Hooijschuur di 
parokia di la Birgen di Cor- 
omoto ke rekordá mayor- 
nan ku ta interesá pa sea ri- 
sibí i/òf konfirmá nan yu, ku 
ainda por inskribí pa esaki. 
A parti karta na Skol Am- 
plio Papa Cornes den grupo 
5 i 8 pa asina mayornan ku 


tin yu na e skol por inskribí. 
Pa mayornan ku no tin yu 
ta bishita e skol, por pasa 
na pastorí pa un formulario. 
Pastor ta pidi pa tene kue- 
nta ku inskripshon ta sera 
dia 9 di òktober 2022, i ta 
hasi un yamada na mayor- 
nan pa no warda te último 
momento pa inskribí e yu. 


KRALENDIJK -- E di- 
rektor di Dutch Caribbean 
Nature Alliance (DCNA), 
Tadzio Bervoets, a anunsiá 
ku entrante fin di sèptèmber 
e ta entregá su puesto komo 
direktor. 
“Ku pena na mi kurason 
mi ta anunsiá ku entrante 
medio sèptèmber mi no ta 
renobá mi puesto komo di- 
rektor di DCNA. Durante 
tres aña fabuloso mi tabatin 
e oportunidat di guia e tre- 
mendo organisashon akí ku 


su direktiva i miembronan 
di tim ku ta traha ku asina 
tantu dedikashon ku nunka 
mi a spera. 
Mi lo sigui sostené e ret 
di kontakto di DCNA i su 
orga-nisashonnan 
miem- 
bro, mas tantu posibel,” 
Bervoets a deklará. E ta 
regresá su isla nativo St. 
Maarten. 
Ta duel DCNA ku e 
despedida di Bervoets, ta 
bai pèrdè un empleado ku 
konosementu i ku entusi- 


asmo, pero e organisashon 
no por hasi otro ku respetá 
e eskoho personal di e em- 
pleado. 
“Nos lo yama Bervoets 
di kurason masha danki 
pa tur kos ku el a hasi pa 
DCNA, su miembronan i 
naturalesa den e área di Ka- 
ribe,” dr. mr. Hellen van der 
Wal, kende ta presidente di 
DCNA, a deklará. Nos ta 
dese’é hopi prosperidat i 
éksito den su aventuranan 
nobo. Nos ta sigur ku nos 


kamindanan lo no separá 
di otro i ku e koperashon lo 
kontinuá di un otro forma. 
DCNA 
ta 
un 
orga- 
nisashon regional di or- 
ganisashonnan di konser- 
vashon, inkluso e parke 
nashonalnan riba e seis is- 
lanan di Karibe Hulandes 
ku e meta di sostené i re- 
forsá naturalesa riba e seis 
islanan di Karibe Hulandes. 
E meta di DCNA ta pa 
protehá e rekursonan bi- 
ológiko ekstensivo i pro- 


mové desaroyo duradero di 
e rekursonan natural riba 
e islanan, tantu riba tera 
komo den laman. 
Pa hasi esaki, DCNA 
ta desaroyando fuentenan 
di fondo duradero den es- 
tilo di ‘trust funds’, kre- 
ando kapasidat pa medio di 
tayer di training i promovi- 
endo e naturalesa úniko i 
tremendamente bunita, di 
mondi di selva tropikal te 
na refnan di koral i dùin di 
santu di pèrla blanku. 


KRALENDIJK – Djára- 
son último Kolegio Ehe- 
kutivo a risibí e sekretario 
general di Ministerio di 
Enseñansa, Kultura i Sien- 
sia (OCW), Marjan Ham- 
mersma, relashoná ku un 
konsulta di sera konosí. 
Vários tema ku tin di aber 
ku enseñansa i kultura a 
bini dilanti. 
A papia entre otro tokan- 
te e Agènda di Enseñansa, 
ku ta kontené palabrashon- 
nan pa mehorashon di ense- 
ñansa na Hulanda Kari- 
bense. Diputado Hennyson 
Thielman, ku awor akí ta 


responsabel tambe pa por- 
tafolio di Enseñansa, a bisa: 
‘Nos ta haña importante ku 
den enseñansa na Boneiru 
ta bini un mihó konekshon 
ku mundu empresarial i ku 
ta dediká mas atenshon na 
nos kultura. 
Nos tin gana di mira 
tambe ku desaroyo per- 
sonal di nos hóbennan ta 
bai para sentral i ku no ta 
enfoká solamente riba teo- 
ria.’ Mas aleu a ekspresá e 
deseo tambe ku nos skol- 
nan ta bai ofresé mas lès di 
profeshonnan invitá for di 
mundu empresarial. 


Inskripshon risibimentu 
i konfirmashon 


KRALENDIJK – E 
kresementu di habitante di 
Karibe Hulandes e último 
añanan ta algu mas lihé 
ku loke Ofisina Sentral 
di Statistik, CBS, a pro- 
nostiká anteriormente. 
E kantidat di habitante 
segun 
kalkulashonnan 


nobo, ta kore di 27.700 
awor pa 31.800 na 2030. 
E pronóstiko di aña pasá 
tabata 
31.000 
habitante 
na 2030. Na 2050 e krese- 
mentu lo yega finalmente 
na 34.000. 
Boneiru ta konta awor 
ku 22.600 habitante. Na 


Kresementu habitante 
mas lihé 


Kolegio Ehekutivo ta risibí Sekretario 
General Marjan Hammersma di OCW 


Bervoets ta bandoná 
DCNA 


2030 esei lo ta 26.200 i na 
2050, 28.100. St. Eustati- 
us na 2030 ta laga mira un 
bahada di 3.200 awor pa 
3.000, pa despues bolbe 
subi na 4.000 na 2050. 
Sana ta bai di 1.900 awor 
pa 2.100 na 2030 i e ora ei 
ta stabilisá. 

KRALENDIJK -- Kuido 
di hubentut na e munisi- 
pionan partikular Boneiru, 
Sint Eustatius i Saba, mes- 
ter bira ekivalente na esnan 
na Europa Hulandes. Esei 
ta e punto di salida di e vi- 
shon di sekretario di estado 
Van Ooijen di VWS riba 
desaroyo di salubridat na 
Karibe Hulandes e periodo 
benidero. E último añanan 
a logra un rekuperashon 
di retraso grandi i a hisa e 
previshonnan na un nivel 
aseptabel. Awor ku a pone 
e base, tin espasio pa sigui 
traha riba mehorashon di 
kalidat i disponibilidat di 
oferta. 
Kuido na midí 
Sekretario di Estado van 
Ooijen: 
“Boneiru, 
Saba 
i Sint Eustatius, ta parti 
kompleto di Hulanda, esei 
ta inkluí ku kuido tambe 
mester ta disponibel na un 
manera ekivalente. Huntu 
ku gobièrnu lokal, organ- 


isashon di kuido embolbí i 
tur habitante di Karibe Hu- 
landes, mi ke traha pa logra 
esei. Ekivalente no ta nifi ká 
sinembargo ku nos ta tuma 
tur kos ofer manera e ta na 
Europa Hulandes. E am- 
bishon ta un sistema di kui- 
do trahá na midí pa Karibe 
Hulandes, teniendo kuenta 
ku e konteksto relashoná 
ku e eskala chikitu di e is- 
lanan.” 
Kalidat i disponibilidat 
Riba tur tereno di salu- 
bridat i hubentut, segun van 
Ooijen, ta sigui traha riba 
kalidat i disponibilidat di e 
oferta. Adulto mayó i per- 
sonanan ku un limitashon, 
mester haña e kuido ku 
nan tin mester, tambe den 
kuadro di e embeyesimentu 
kresiente. Tambe ta mehorá 
e oferta pa hóbennan ku 
problemátika 
kompleho. 
Ehersisio i un estilo di bida 
saludabel, mester bira parti 
di e bida diario di habitan- 


tenan. 
Riba tereno di salú pú- 
bliko, ta importante pa 
sigui desaroyá e sekshon- 
nan lokal di e munisipionan 
partikular. Por último, si no 
por organisá kuido na Ka- 
ribe Hulandes, nos lo regla 
esaki e ora ei mas tantu po- 
sibel den region. E punto di 
salida pa esei ta, mas serka 
ku ta posibel i te asina leu 
ku ta nesesario, e sekretario 
di estado a bisa. 
Koperashon den Reino 
Kòrsou, Aruba i Sint 
Maarten, ta paisnan out- 
ónomo den Reino i den esei 
nan mes ta responsabel pa 
nan sistema di kuido i di sa- 
lubridat. 
Pero pa tin bon kuido na 
disposishon den henter Re- 
ino, nos ta dependé parsial- 
mente di otro. Pa e motibu 
ei a lanta resientemente 
Dutch Caribbean Hospital 
Alliance (DCHA), un laso 
di koperashon entre dife- 


rente hospital den e parti 
karibense di Reino, segun 
van Ooijen. 
Van Ooijen a sigui bisa, 
pa promové kuido di ka- 


lidat haltu den e parti kari- 
bense di Reino, ta di gran 
importansia pa e kuater 
paisnan den Reino stimulá 
e koperashon akí. 


Sekretario di Estado van Ooijen: 
Kuido di hubentut Karibe Hulandes 
ekivalente na Europa Hulandes 


KRALENDIJK-- E di 
55 edishon di Regata di 
Boneiru ta inisiá dia 30 di 
sèptèmber. E aña aki tam- 
be partnernan di kadena 
di e tim Multidisiplinario 
Marítimo 
Hub 
Boneiru 
(MMHB) lo ta aktivo pa 
tene Boneiru seif durante di 
Regata. 
Duana, 
Koninklijke 
Marechaussee 
(KMar), 
Wardakosta, Kuerpo Poli- 
sial 
Hulanda 
Karibense 
(KPCN) i Entidat Públiko 
Boneiru (OLB) lo super- 
visá i kontrolá riba kumpli- 
mentu ku tur lei i ordenansa 
ku ta na vigor i di importan- 


sia pa kada partner di kade- 
na. E servisionan lo sostené 
otro durante di ehekushon 
di e tareanan aki. 
Ademas lo tin empeño 
èkstra for di e diferente ser- 
visionan na momentu ku 
yudansa di emergensia ta 
nesesario. E supervishon i 
kòntròl lo tuma lugá den e 
awanan entre Kòrsou i Bo- 
neiru, rondó di Boneiru i 
den bahia di Kralendijk. 


Duana 
Duana ta supervisá trá- 
fi ko di bienes ku ta krusa 
frontera i ta kontrolá si ta 
sigui e prosedura korekto 


na momentu di importá i 
eksportá i tambe si no tin 
artíkulo prohibí presente. 


KMar 
K o n i n k l i j k e 
Marechaussee ta responsa- 
bel pa kòntròl di frontera 
na Boneiru. Hasiendo esaki 
Kmar ta kontrolá e kondis- 
honnan di entrada di per- 
sona i tambe ta kontribuí na 
kombatimentu di kriminali- 
dat ku ta surpasá frontera. 


Wardakosta 
Wardakosta lo ehersé 
kòntròl riba balides di do- 
kumentu di boto manera 


tarheta di registrashon i 
pèrmit pa nabegá. E do- 
kumentunan di barku aki 
mester ta bálido pa área di 
Boneiru. Banda di esaki 
Wardakosta 
ta 
kontrolá 
tambe e kantidat di persona 
ku tin na bordo di un boto 
konforme e karchi di kùr i 
ta mantené órden públiko i 
seguridat. 


KPCN 
KPCN ta responsabel pa 
mantenshon di órden púb- 
liko i pa duna asistensia na 
un i tur ku mester di esaki. 


OLB 


OLB ta supervisá uzo 
korekto di bui i kaminda di 
mara pa boto. Esaki ta inkluí 
kòntròl riba ankramentu i ta 
retirá bui ku no ta outorisá. 
Durante di Regata ta per- 
mití pa mara pa un ratu na 
e nort pir pa atendé ku dua- 
na, pero boto no mag keda 
mará einan. Relashoná ku e 
multitut ta konsehá doño di 
boto fuertemente pa regla 
un lugá di mara promé ku 
nabegá pa Boneiru. MMHB 
ta hasi un petishon na un i 
tur pa subi awa bon prepará 
i pa den kaso di pregunta 
tuma kontakto ku e servisio 
konserní. 


Kòntròl riba awa durante 
Regata Boneiru 

Nòchi Willem, konsehero di Union Sindikal Boneriano, USIBO 
Sindikalismo na 
Boneiru(33) 


Sindikalismo na 
Boneiru(33) 


**Dia 5 di mei 2022, USIBO, 
sostené pa diferente gremio sosial 
den nos komunidat atraves di un 
manifestashon popular pasífi ko, 
a laga mundu henter, pero sigur 
Hulanda komprondé, ku nos no ta 
aseptá deskriminashon bou di nin- 
gun forma. E lema tabata ‘DIFE- 
RENSIÁ SÍ, DESKRIMINASHON 
NÒ’. 
Loke nos a laga pueblo boneri- 
ano komprondé ta ku derecho, 
bo no ta sinta na kas man krusá 
i hañ’é den bo skochi tirá. Bo 
mester ta dispuesto pa lucha pa 
bo derechonan i hasi sakrifi sio 
pa logra. I nos a mira e frutanan 
di e lucha i e sakrifi sio di tur es- 
nan ku sí a tuma e kurashi, kibra 
e barera di miedu i a subi kaya i 
marcha pasifi kamentu eksigiendo 
den un forma sivilisá pa rekonosé 
i respetá derechonan ku nos den 
Karibe Hulandes tin basá riba e 
konstitushon ku ta konta pa tantu 
nos aki den Karibe komo pa nos 
ko-siudadanonan na Hulanda. 


Eksistensia mínimo 
Nos a mustra ku artíkulo 1 di 
konstitushon no ta permití ningun 
klase di deskriminashon. Nos a 
mustra riba artíkulo 20 di e me- 
sun konstitushon den kual gobièr- 
nu hulandes, ku ta nos gobièrnu 
sentral tambe, tin e obligashon di 
garantisá un eksistensia mínimo i 
digno pa tur esnan ku no por sòru 
pa nan mes eksistensia atraves di 
trabou. E proseso pa yega na e 
eksistensia mínimo aki ta movien- 
do i ku pa 2025 nos mester yega 
na e nivel kaminda minimalmente 
tur hende tin un entrada di tal 
forma ku e por kubri su gastunan 
mensual. Nos lo ke sigui pusha pa 
esaki tuma lugá mas promé mes. 
Tambe e proseso ku trabou 
mester paga ta kanando positi- 
vamente i trahadónan entrante 
1 di yanüari 2023 lo bai mira ku 
suèldu mínimo lo oumentá i ku 
minimalmente lo adaptá esaki na 
oumento di kosto di bida. Nos no 
por drumi, nos mester keda lantá 


i alerta pa vigilá ku no ta tòrnu 
na e derechonan aki nunka mas. 
Riba mesa tin awor dos punto ku 
ta nifi ká un adelanto den kondi- 
shonnan di trahadónan aki na 
Boneiru. Nan ta lantamentu di un 
fondo di desempleo i un maneho 
den kua esnan ku a base médiko 
mester haña un kompañante i sí 
e kompañante ta traha, e lo por 
haña fakansi pagá pa kompañá 
i kuida e pashènt ku manda pafó 
di Boneiru pa kuido médiko mas 
avansá, òf pa kuido médiko ku no 
ta disponibel na Boneiru. 


Importansia di USIBO 
Ku esaki un biá mas ta keda 
probá e importansia di a lanta 
USIBO na 2012 komo e bos só- 
lido di e klase trahadó na Boneiru. 
Ta di lamentá sí ku ainda tur sindi- 
kato na Boneiru no ta forma parti 
di e UNION akí pa hasié aun mas 
fuerte i pone ku tin aun mas rèspèt 
pa e interesnan di e klase trahadó 
na Boneiru. USIBO a demonstrá 


totalmente su derecho di eksisten- 
sia i esaki a keda konfi rmá tambe 
pa e rekonosimentu i rèspèt ku e 
ta gosa serka sektor empresarial 
i tambe serka e sektor guberna- 
mental, tantu aki na Boneiru komo 
na Den Haag. 
E pregunta ta, kiko ta e motibu 
ku ainda e otro sindikatonan no 
ta den e UNION akí. Un pregunta 
sumamente bálido ku sigur miem- 
bresia di e sindikatonan no afi liá 
ainda na USIBO mester hasi. Tin 
hopi falta di mehorá kondishonnan 
laboral riba nos isla. Tin hopi falta 
pa modernisá nos leinan laboral, 
nos mester yega na kontraktnan 
kolektivo sektorial i ku gobièrnu 
ta aprobá pa konta pa tur trahadó 
den e sektor spesífi ko. Nos mes- 
ter yega na un penshun general. 
Hopi sektor no ta organisá ainda i 
tin hopi abuso ta tuma lugá kontra 
e klase trahadó. Ta den UNION tin 
forsa. Ta di spera ku pronto por an- 
unsiá ku tur sindikato na Boneiru a 
sinta huntu i a fortifi ká e UNION. 
Nos mester realisá kuantu logro 
nos ta hañando, miéntras na e otro 
islanan sindikalismo no tin bos i ku 
e klase trahadó ta sufriendo. Bo- 
neiru ta dunando e ehèmpel kon 
sindikalismo ta funshonando posi- 
tivamente riba e tereno di desa- 
royo sosial ekonómiko di nos isla. 
Ta mas kos bon so tin na kaminda 
i ta huntu nos por i ta logra. 


Marcha pa ekivalensia 
ta sigui 


KRALENDIJK -- Dia 
26 di novèmber ta ekshibí 
tur obra di arte di e artistan- 
an ku ta partisipá den edifi - 
sio di Kámara di Komèrsio 
i públiko por kana drenta pa 
wak i kumpra esakinan. 
Relashoná ku esaki, Ká- 
mara di Komèrsio ta invitá 
tur artista ku ta aktivo den 
tur kategoria di arte, mane- 
ra pintor, arte plástiko, in- 
dustria gráfi ko i fotografi a 


pa registrá. 
E aña aki ke invitá 
hóbennan artista entre 8 pa 
18 aña, tambe pa registrá. 
Registrashon ta posibel te 
ku pa mas tardá 3 di òkto- 
ber. 
Partisipashon ta grátis i 
no tin mester di ta registrá 
komo empresa na Kámara 
di Komèrsio Boneiru pa 
por partisipá na esaki. 


Di dos eksibishon di arte Kámara 
di Komersio 


8 
Djabièrnè 30 sèptèmber 2022 


KOLOFÓN 
Editor Bonaire 
Communication 
Services N.V. 
Kaya Irlanda 12, 
Tel. 717-8482 
E-mail: 
extrabon@gmail.com 
Wèpsait: 
www.extraboneiru.com 


Direktor 
Shirley Martis 
785-3824 
796-3824 


Hefe di redakshon 
Bòi Antoin 
786-6818 


Redakshon 
Armand 'Papi' Antoin 
Davienuska Janga 
Velli Gijsbertha 
Nathaly Evertsz 
Edson Pietersz 


Ibi Piar (deporte) 


Partner na Aruba 
Awe Mainta 


Partner na Kòrsou 
Extra 


Layout 
Davienuska Janga 
Gairo Frans 


Aviso 
avisobon@gmail.com 


Tonchi, sèptèmber a kaba, 
awor sí e dosnan aya por baño 
trankil. 


Awèl sí. Mi ta spera otro aña e bes- 
tia ei keda afo. El a sòru pa basta 
intrankilidat den baño. 


Negosashon 
E doño di Tilisa del Mar, despu- 
es ku e promé intentonan pa saka 
e barku no a logra, a drenta ne- 
gosashon ku BOMAS pa trata na 
yega na un areglo. Havenmeester 
Reginald Berénos tambe a parti- 
sipá den e negosashonnan, ka- 
minda tabata presente e kapitan 
i mashinista di e barku. Donald 
Williams, kapitan, segun a resultá 
despues, tabata alabes un di e 


doñonan di e embarkashon. 
E negosashonnan tabata hopi 
difísil. Pa ilustrá esaki ta bon pa 
mustra ku a tuma henter un dia pa 
trata na yega na un akuerdo, sin 
logra tampoko. E problema simple- 
mente tabata ku e doño di barku 
no tabata den posishon pa paga e 
suma ku BOMAS tabata kobra. Pa 
kuminsá, tabatin e gastunan pa e 
ehersisionan ku e toubot Chogogo 
a hasi na dos okashon kaba pa 


saka e barku. 
Ekspertonan ku Extra a konsul- 
tá, a mustra ku no tabata asina difí- 
sil pa saka Tilisa del Mar for di riba 
kosta, pero mester a trata na hasi 
esaki lihé sí, promé ku e barku su- 
fri mas daño. No mester pèrdè for 
di bista ku tabata luna di yüni, un 
luna den kua sa tin basta bientu ai- 
nda i ku laman brutu. Luna di yüni, 
den historia di Boneiru, ta un luna 
den kua hopi bia aksidentenan sa 
sosodé riba laman òf na kosta di e 
isla aki. 
E problema sinembargo taba- 
ta, segun e ekspertonan aki, ku e 
toubot di BOMAS no a haña bon 
chèns pa hasi su trabou ainda. 
E promé biá kabuya a rementá 


na dos okashon, miéntras ku e 
siguiente bia no a haña chèns mes 
pa monta e kabuya na Tilisa del 
Mar 


Problema finansiero 
Miéntras ku e negosashon- 
nan tabata tumando lugá, e tripu- 
lantenan di Tilisa del Mar tabata 
ketu bai na bordo, pasobra si nan 
baha na tera, nan no tabatin lugá 
di keda. Ta solamente e kapitan i 
mashinista a baha pa, entre otro, 
hiba negosashon ku BOMAS. 
E siman despues ku Tilisa del 
Mar a pega riba kosta, otro prob- 
lema a manifestá, esta di índole 
finansiero. A bin sali na kla ku situ- 
ashon finansiero di doño di e barku 
tabata hopi malu i penoso. 
Mientrastantu agente di e barku 
aki na Kòrsou, ku tabata Gorsira, 
a asumí responsabilidat tambe pa 
Tilisa del Mar. Pero, manera a bin 
sali na kla despues, e doño dje 
barku tabatin un debe basta formal 
na Gorsira, ku tabata hasi trabou 
pa e kompania aki na momentu 
ku Tilisa del Mar tabata den haf di 
Kòrsou. E barku regularmente ta- 
bata na Kòrsou, na unda e tabata 
bin buska karga. 
“Ora pa ora asuntu dje barku Ti- 
lisa del Mar, ku a pega siman pasá 
djaluna den oranan di mardugá na 
altura di Willemstoren, ta birando 
mas konfuso i no tin speransa mas 
ku por saka e barku pa e tempu- 
nan aki”. Asina e korant Extra a in- 
formá den su edishon di djabièrnè 
24 di yüni 1983, Dia di San Wan, 
bou dje kabes: “LO PONE TILISA 
DEL MAR NA KADENA”. 


Suseso 
Inlubidabel© 
E kosta pariba di Boneiru, entre Willemstoren i e toren di Spelonk, 
atraves di siglonan tabata esenario di hopi noufragio di barku. Spe- 
sialmente riba e kosta for di Willemstoren pa entrada di e bahia di 
Lac mas tantu barku a dal kibra. Esaki tabata motibu tambe ku a 
traha un faro na e punta sùitost di Boneiru, konosí tambe komo 
Lacre Punt òf Punta de la Ore. E barku Tilisa del Mar, un barku di e 
tipo “coaster”,a noufragá El a frusa i kaba na nada. Den un seri di 
dos artíkulo BONERIANO ta tira lus riba e suseso aki 


E noufragio di Tilisa 
del Mar (3) 

KRALENDIJK -- Du- 
rante 2020 pa 2022 mundu 
di kuido i bienestar a sigui 
konosé kambionan, kam- 
bionan pa mehorashon di 
sektor di kuido, desaroyo 
sosial i bienestar. Den e 
sektor aki tin Fundashon 
Konsulta pa Grandinan Bo- 
neiru i su plataforma Kon- 
sulta 60 plùs. 
ZW-Groep ku kontrato 
di kolaborashon ku Fun- 
dashon Kuido i Bienestar 
di Grandinan Boneiru ku 
Pasadia Villa Antonia i CO- 
CARI, Fundashon Kalor 
di Hogar tin kontrato di 
kuido direkto ku Volksge- 
zondheid Welzijn en Sport, 
Zorg, Jeugd Caribisch Ne- 
derland (ZJCN), Sentro 
Akseso, Plataforma NGO. 
Introdukshon di Wet Bo- 
nairiaanse 
Ondersteuning 
(WBO) a hasi su entrada. 


Konsulta pa Grandinan Bo- 
neiru ta duna konseho na 
organisashonnan di 60 plùs, 
stimulá e plataforma Kon- 
sulta 60 plùs pa partisipá 
den tur konsulta pa loke 
ta trata maneho pa gran- 
dinan di Boneiru. E rumbo 
di maneho ta e desaroyo 
kaminda ta sigui pa ino- 
vashon, 
profeshonalismo 
i kalidat di servisio den e 
área di kuido, desaroyo so- 
sial i bienestar i mas akseso 
na e hende den nesesidat. 
Sea e nesesidat ta agudo òf 
struktural, mihó alohamen- 
tu pa tantu esnan ku ta duna 
òf risibí servisio. 
Mas i mas e trabou ta 
konsentrá riba traha in- 
tegral, interkambio di in- 
formashon, 
kolaborashon 
konhunto sentralisá presu- 
puesto, maneho di personal 
i finansa profeshonalisá en- 


tre diferente instansia. 


Mapa Sosial 
Pa e motibu akí Fun- 
dashon Konsulta pa Gran- 
dinan Boneiru ta kompilá 
datonan pa traha e mapa so- 
sial akí i ta sigui aktualis’é 
tur aña. E mapa sosial ta 
parti di e kombenio di kon- 
trato di kuido ku Fundashon 
Konsulta pa Grandinan di 
Boneiru tin ku Entidat Pú- 
bliko Boneiru i Direktorado 
Komunidat i Kuido. 
Mapa Sosial ta prinsipal 
pa e grupo di enfoke, adul- 
to mayó i e sektor di kuido 
bienestar i desaroyo sosial. 
Meta ta pa yega na i fasi- 
litá informashon nesesario 
pa e adulto mayó. E ta un 
manual i ta disponibel digi- 
tal riba Plasa Adulto Mayó, 
kaminda personanan ku ta 
buska yudansa por haña 


adrès, number di telefòn, 
sitio di wep i informashon 
di e organisashonnan i in- 
stansianan riba e tereno di 
trabou di desaroyo sosial i 
kuido pa grandinan. Tambe 
otronan interesá den trabou 
boluntario por sa serka ken 
i unda akudí. Otro retonan 
ta pa haña akseso na e adul- 
to mayó ku no ta bishitá 
pasadia pa adulto mayó, 
organisashonnan 60 plùs, ta 
interná den hospital òf Kas 
di Kuido, kolekta e nesesi- 
datnan aki pa fasilitá e in- 
stansia i organisashon kon- 
serní ku informashon pa 
por duna e asistensia na e 
nesesidat di e adulto mayó. 
Konsulta 
pa 
Grandi- 


nan Boneiru a traha riba 
un konsepto pa konseho 
adulto mayó. A tene kon- 
sulta ku diferente persona i 
organisashon pa yega na un 
apoyo ku Konseho Adulto 
Mayó. 
A finalisá e rònt di kon- 
sulta akí den BONDOET 
na mart 2022. A yega e mo- 
mentu pa duna konseho na 
gobièrnu riba tur aspekto di 
maneho ku ta regardá òf ta 
relevante pa grandinan. Mi- 
rando kon kompleho mane- 
ho ta birando i kon vulnera- 
bel e grupo di enfoke adulto 
mayó ta den komunidat ku 
ta kambiando drástiko i ku 
tin desigualdat den norma- 
nan i leinan. 


Dia promé di òktober Dia Internashonal Adulto Mayó 
Mundu di kuido a konosé hopi kambio 


Fundashon Konsulta Pa Grandinan Boneiru ta saka edishon #4 


Mapa Sosial riba Dia Internashonal di Grandinan Boneiru 


Tuma bo karchi di entrada serka 


representantenan di organisashonnan 60 


plùs Orkidia, Rekresaroyo Tera Kòrá, 


Grasioso Uní, Antriol Avanti i Kurason 


Kontentu. Presentá ku bo karchi, risibí bo 


bòn, partisipá i gosa di e ambiente. 


Dia 1 Oktober 2022 


ta sali e Mapa Sosial 


(Guia Sosial edishon 


#4). 


Aki den por haña tur 


informashon di 


organisashonnan tantu 


di gobièrnu di Reino i 


Entidat Públiko di 


Boneiru i 


organisashonnan ku ta 


traha ku e hende di 


edat avansá, e adulto 


mayó, relashoná ku 


kuido i bienestar sosial 


i instanshanan médiko 


i paramédiko. 


Dia 1 òktober 2022 


tin musika di grupo 


musikal 


‘ Villa Ta Kanta’ 


bou direkshon di 


Sigfried Molina i 


Glen Koffij, tambe 


un anochi di karaoke 


na ‘ Plasa Chicu 


Goeloe’ di 7’ or pa 


11’ or anochi 


HISTORIA TA 
KAMBIA 
Skritura: Lukas 19:2-10(BS) 


Zakeo no tabata un hòmber gustá pa e pueblo 
pasobra e tabata un kobradó di belasting i asta 
tabata kobra e hendenan mas di loke nan mester 
a paga. Na momento ku Zakeo a rekonosé ku loke 
e tabata hasi no ta korekto, el a skohe pa kam- 
bia su bida i buska Dios. Ora ku el a enkontrá ku 
Hesus su historia a kambia i Hesus a bisa: “Awe 
salbashon a bin na e kas aki, pasobra e [Zakeo] 
tambe ta un yu di Abraham.” (Versíkulo 9) 
Ora un hende haña un enkuentro ku Hesus, su 
historia ta kambia. Historia ta referí na pasado. Al- 
gun ehèmpel mas di historianan ku a kambia: 
-Mateo 8:14 Ora Hesus a bai kas di Pedro, El a 
mira suegra di Pedro drumí malu na kama ku kein- 
tura. El a kue man di e suegra tene i e keintura a 
kita. E suegra a lanta i kuminsá sirbiÉ. Su historia 
a kambia di unu ku tabata drumí malu, pa unu ku 
a bira bon. 
-Mateo 4:18-20 Hesus tabata kana un biaha kan- 
tu di laman di Galilea. El a mira dos ruman pis- 
kadó, esta Simon, tambe yamá Pedro, i Andres. 
Nan tabata tira reda den laman. Hesus a bisa nan: 
‘SiguiMi, i lo Mi hasi boso piskadó di hende.’ Nan 
historia a kambia di piskadó di piská,pa piskadó di 
hende pa Dios. 
Asina bo historia tambe por kambia, akudí serka 
Dios i kosnan ta kambia pa bo. 
Alex & Jasmin Senchi 


Produkshon PGM 

KRALENDIJK 
-- 
Djárason 28 di sèptèmber, 
Sekretario di Estado di hus- 
tisia i seguridat, Eric van 
der Burg, a hasi apertura 
ofisial di e ofisina nobo di 
Servisio di Imigrashon i 
Naturalisashon 
Hulanda 


Karibense, IND CN, na Bo- 
neiru. 
Promé ku e apertura, 
diferente orador a para 
ketu na e ròl di IND CN, 
huntu ku diferente partner 
di kadena embolbí. Komo 
parti di e apertura ofisial, e 


sekretario di estado a pega 
e lèternan ku ta forma nòm- 
ber di e servisio riba e edi- 
fisio. 
Van der Brug a bisa: 
“Boneiru ta bira mas i mas 
popular, hende for di otro 
islanan den Karibe ta bin 
Boneiru pa biba. Hende 
mester di lugá pa nan biba. 
Pasobra nan ta bin pa yuda 
ku e ekonomia i mester 
pèrkurá pa nan tin lugá pa 
nan biba. Ta importante pa 
IND wak ken tur ta interesá 
pa bin biba na Boneiru. 
Kompará ku e promé biá ku 
mi a bishitá Boneiru, e isla 
a desaroyá rápido. Mi a bai 
prizòn i e ta un bon ehèm- 
pel pa diferente isla den e 
área di Karibe. Ta bai hasi 
ekspanshon, pa duna mihó 


servisio.” 
Gezaghèber 
Edison Rijna di su parti, 
a indiká ku Sekretario di 
Estado van der Brug ta na 
Boneiru pa e okashon di a- 
pertura di ofisina IND. Nos 
a papia riba diferente tópiko 
i bishitá diferente sitio. Tin 
hopi desaroyo na Boneiru i 
hende ta bin biba pa un òf 
otro motibu. E poblashon 
ta bai sigui krese. Ta p’esei 
a traha e lugá akí, pa por 


duna mihó servisio. Ta tra- 
hando pa e parti hustisia 
haña mehorashon. Geza- 
ghebber Rijna: “Mi lo am- 
plia mas riba esaki despues, 
loke tin di aber ku seguridat 
pa esnan ku ta bini Boneiru 
i esnan lokal. Ta den pro- 
seso pa papia tokante kon 
por bai atendé ku e asuntu 
di mariwana. Mas despues 
ku tin mas informashon i lo 
amplia ku esaki.” 


Sekretario di Estado van de Burg 
a hasi apertura ofisina di IND 

KRALENDIJK 
-- 
Tourism Corporation Bo- 
naire (TCB) a organisá un 
evento na Museo SKAL, pa 
lansamentu di su di kuater 
buki di turismo ku komo 
título ‘Turismo na Boneiru, 
mi Kultura, mi Enkanto’. 
Tabata un anochi alegre 
ku presensia di direktor 
di TCB, Miles Mercera, 
diputado di turismo Hen- 
nyson Thielman, eskritor i 
editor di e buki Denise de 
Jongh-Rekwest, hefe di ser- 
visio di SKAL, Felix ‘Pap- 
ito’ Thomas i Miss turismo 
Sunniva Manuel. E buki akí 
ta dediká na e eksperensi- 
anan outéntiko di Boneiru, 


inkluso su patrimonio lokal 
i kultural i hopi mas ainda. 
E di kuater buki di tu- 
rismo titulá ‘Turismo na 
Boneiru, mi Kultura, mi 
Enkanto’, ta forma parti di 
e plan di TCB pa mas em- 
bolbimentu di komunidat. 
E enfoke di TCB ta pa in- 
korporá turismo komo parti 
di su programanan eduka- 
tivo na skolnan lokal. 
Na e okashon akí tambe 
TCB a firma un akuerdo di 
entendimentu ku SKAL, 
kaminda ámbos partido ta 
bai di akuerdo pa traha hun- 
tu riba proyektonan pa pro- 
mové kultura i patrimonio 
di Boneiru dentro di e sek- 
tor turístiko. E partidonan 
lo traha huntu pa na promé 
lugá preservá e patrimonio 
kultural di Boneiru i na di 
dos lugá sigurá i promové 
formanan nobo di arte i 
kultura dentro di e sektor 
turístiko, tantu lokal komo 
internashonal. 
Durante e anochi ofisial- 
mente a presentá diferente 
skol básiko ku ta bai par- 
tisipá na e kompetensia di 
baile folklóriko. E skolnan 
ku ta bai partisipá ta Skol 
Amplio Papa Cornes, Ko- 
legio Kristu Bon Wardador 
i Kolegio San Luis Bertran. 
E kompetensia ta tuma lugá 
durante e evento ‘Taste of 
Bonaire, awe djabièrnè 30 
di sèptèmber den Parke 
Wilhelmina. 


‘Turismo na Boneiru, mi Kultura, mi Enkanto’ 
TCB ta lansa di kuater buki di turismo 

live easy 


Have a safe & happy 
Regatta week! 
Guardian Group Fatum proud sponsor of 
Bonaire Regatta 


E áwaseru ku a bin ta kai e dianan ku a pasa sin duda 
a kousa basta molèster. Un di e sitionan ku tambe awa 
a yena tabata Stadion Antonio Trenidad na Rincon. 
Basta awa a keda para riba e vèlt i konsekuentemente 
mester a kanselá tur partido te próksimo aviso. 


Stadion Antonio Trenidad 
tambe yená ku awa 


K R A L E N D I J K - 
-Wèlkòm, e konosido pushi 
di Mexico, no ta sosial 
ku bos i welek. Su doño 


a konta un reportero di 
BONERIANO ku manera 
bos kuminsá zona, Wèlkòm 
ta saka kareda te riba su 


kama, bou di klechi. E no ta 
parti un pan ku bos. 
Algun dia pasá tabatin 
gritamentu di bos na Bo- 
neiru i Wèlkòm a pasa mo- 
mentunan di poko sustu. “E 
pober”, su doño a konta. 
Despues ku a gritunan 
di bos a pasa, Wèlkòm a 
haña 1 bola di eiskrim di 
sabor strawberry, pa e sa- 
boriá baha sustu. E gusta su 
‘ijsje’ i de bes en kuando e 
doño ta malkri’é tiki. 


Wèlkòm ta baha spantu ku ‘ijsje’ 


Resientemente 
Rubert 
‘Pachi Rubi’ Balentien 
a selebrá su fecha natal 
i durante su selebrashon 
a presentá un sorpresa. 
Carlos Pourier, di parti SV 
Real Rincon, a hasi en- 
trega di makutu di fruta 
komo opsekio di e tim. Pa- 
chi Rubi a apresiá e gesto. 
Sigur esaki riba dia ku el 
a hasi aña, a hasi’é mas 
kontentu ku ya e tabata. 
Riba potrèt momentu ku 
Carlos a entregá e makutu 
di fruta na Pachi Rubi. 


Sorpresa di Real Rincon pa 
Pachi Rubi 

KRALENDIJK 
-- 
Djabièrnè 7 di òktober 
di 5’or di atardi i 8’or di 
anochi, Museo Terramar 
ta eksponé un eksposishon 
en konekshon ku e kolabo- 
rashon ku World Wildlife 
Fund NL. 
E 
kolaborashon 
tin 
komo meta pa kompartí 
e konekshon profundo ku 


tin ku laman. E programa 
di dos aña ku ta hasi uso 
di Museo Terramar su pro- 
grama di komunidat ‘Bo- 
neiru Bibu’, den e edishon 
di ‘Bou di Awa’ lo hasi uso 
di diferente método pa ha- 
bri e kòmbersashon di nos 
orguyo, nos laman. 
Huntu ku e pintura 
di studiantenan di Liseo 


KRALENDIJK – Dia 
promé di òktober ta selebrá 
Dia Internashonal di Adulto 
Mayó. Relashoná ku e dia 
akí Konsulta pa Grandinan 
Boneiru a traha un mapa 
sosial dediká na Boy Cla- 
renda, en felis memoria. 
Na 2022 Clarenda a pasa 
pa un mihó mundu. Ken no 
konos’é, e tabata un profe- 
shonal den kuido ku kono- 
sé tur e fasetanan di kuido, 
tantu e kuido di e pashènt, 
e parti operashonal i e parti 


di maneho. E tabata pre- 
sente na tur aktividat ku tin 
di aber ku kuido, bienestar 
i desaroyo sosial pa ku e 
adulto mayó den nos komu- 
nidat. Kualke indikashon 
pa kambio ku Clarenda ta- 
bata sinti, e ta yama i pun- 
tra pa haña informashon 
i duna su opinion tokante 
esaki. E ta bin Playa kuantu 
bes ku ta nesesario pa par- 
tisipá na reunion. E tabata 
partisipá na tur konsulta ku 
ta relevante pa e adultonan 


mayó. Tin ora e por ta hopi 
emoshonal ora e kosnan 
no ta kana segun e vishon 
stipulá i pa-labrashonnan 
pa ku e kuido, bienestar i 
desaroyo sosial pa ku adul- 
to mayó. Djis despues e ta 
hari atrobe, pasobra ya a 
haña un solu-shon, anke ta 
temporal. Liñanan kòrá ku 
tabata kore den Clarenda 
su puntonan di atenshon 
i vishon pa ku kuido, bi- 
enestar i desaroyo sosial 
pa e adultonan mayó den 


nos komunidat Boneriano 
ta pasadia pa grandi ta un 
kombinashon di kuido leve 
i bienestar. Mester sigui 
hisa e kualidat di kuido. E 
proseso ta importante, nor- 
ma, lei i fasilidat mester ta 
igual ku den munisipionan 
na Hulanda. Tambe mes- 
ter hasi investigashon pa 
sa unda 65 plùsnan ku no 
ta bishitá pasadia, organ- 


isashonnan 60 plùs, no ta 
den hospital òf Kas di Kui- 
do, ta. Pa sa kiko nan ta hasi 
i kiko ta nan nesesidatnan. 
Konsulta pa Grandinan Bo- 
neiru lo sigui rekordá Clar- 
enda komo un di e aktornan 
pilá riba e tereno di kuido 
na Boneiru i un baluarte ku 
a duna su kontribu-shon di 
hopi balor pa ku desaroyo 
di COCARI. 


Eksposishon ‘Boneiru Bibu: Bou di Awa’ na 
Museo Terramar 
Boneriano, imágen di Fun- 
dashon Históriko Kultural 
Boneriano (FuHIKuBo) i 
fotografi a di Kenny Rank- 
ing, kende ta spònser di 
parti di Xerox Group of 
Companies. 
Ta bai konta e storia di e 
beyesa i maravia di nos la- 
man, kon nos ta biba di dje, 
kon nos ta interaktuá kuné, 
kon nos ta deskansá banda 
di dje i kon e ta konektá nos 
huntu i e memoria ku e ta 
karga. 
Por bishitá e eksposi- 
shon ‘Bonaire Bibu: Bou 
di Awa’ te 4 di novèmber. 
Museo Terramar ta habrí 
di djaluna pa djabièrnè, di 
9’or di mainta pa 2’or di 
mèrdia i djasabra di 9’or di 
mainta pa 1’or di mèrdia. 


Mapa Sosial Adulto Mayó dediká na 
Boy Clarenda 


KRALENDIJK – “Nos a 
anunsiá mas ku un aña pasá 
ku nos lo bai tin un maneho 
nobo pa repartí barku kru- 
sero mas mihó riba henter 
e aña dor di pone un límite 
di un barku grandi pa dia.” 
Asina diputado di turismo, 
Hennsyon 
Thielman 
ta 
reakshoná pa BONERIA- 
NO riba karta ku pregunta 
ku e asosashon di turismo 
krusero, BCTA, a manda pa 
e diputado. Diputado Thiel- 
man a splika ya kaba taba- 


tin hopi reservashon hasí 
pa e aña ei i pa e aña akí i 
a honra esei tambe. Pero 
awor akí ta yegando na un 
situashon ku barkunan di 
karga ku tin ku bin Bonei- 
ru dirèkt a bira mas tantu, 
pues mester yega mas lihé 
ainda, prinsipalmente den 
sierto temporada drùk na e 
un barku pa dia ei pa por 
akomodá barkunan di karga 
i tambe pa preisnan na Bo- 
neiru por baha. 
Diputado 
Thielman: 


“Nos a skùif sierto barku 
nan fecha kaba entre e isla- 
nan, pero tin algun dia ainda 
ku no por. Nos a bisa algun 
barku awor akí ku posible- 
mente nos tin ku kanselá, 
pero nos ta purba un biá 
mas pa skùif en bes di kan- 
selá. Ei nan nos ta awor.” 
Pa loke ta trata e karta di 
pregunta ku BCTA a manda 
ku e diputado, Thielman a 
añadí ku Kolegio Eheku- 
tivo ta preparando un kon- 
testa pa e asosashon. 


Maneho nobo barku krusero 
KRALENDIJK – Dja- 
sabra promé di òktober ta 
selebrá Dia di Adulto Mayó 
na Plasa Chiku Goeloe. E 
tema ta sirbi komo karak- 
terístika i rekuerdo di e ròl 
importante ku hende muhé 
di edat mas haltu a desem- 
peñá durante retonan global 
i nan aporte na solushonnan 
ku resiliensia i determi- 
nashon. 
E selebrashon ta kumin- 
sá 7’or di anochi ku palabra 
di presidente di Konsulta 
pa 
Grandinan 
Boneiru, 


Orlando Meijer, siguí pa 
palabra di Olva Dortalina, 
kordinadó Karoake Kon- 
sulta 60 plùs i diputado di 
asuntunan di bienestar i de- 
saroyo sosial. Mas lat tin 
aktuashon di grupo musi- 
kal Villa ta Kanta, karaoke 
ku DJ Lomp i klousura ku 
Villa ta Kanta. 
Pa karchi di entrada por 
tuma serka representante di 
organisashonnan 60 plùs 
Orkidia, Rekresaroyo Tera 
Kòrá, Grasioso Uní, Antriol 
Avanti i Kurason Kontentu. 


Selebrashon Dia Internashonal di Adulto Mayó 
‘Resiliensia i aporte di hende muhé 
di edat mas haltu’ 

Djasabra 24 di Sèptèmber 2022 


Un invitashon na bo pa 
bin resa rosario 


Fecha 2 òktober 2022 
Ora: 6:00 pm 
Lugá: Seru di Orashon 


Mama Maria ta warda bo! 
Kòrsou tin mester di bo orashon 


Representantenan di Go- 
bièrnu di Boneiru 
Reverendo Pastor Ivan 
Perez 
Sùr Magda, Sor Flor i Sùr 
Crispina 
Famianan tur! 
Kerido rumannan. Mi ta 
sumamente kontentu di por ta 
di bishita atrobe na Boneiru. 
Ta semper un sensashon hopi 
plasentero pasobra mi ta sinti 
ku mi a yega kas. Es biaha aki 
mi a biaha bin Boneiru pa nos 
tur huntu por risibí i gradisí Sùr 
Magda pa e manera masha 
ehemplar ku el a bin ta sirbi su 
Dios i su próhimo ya pa kasi 
64 aña. 
El a nase na Rincon dia 25 
di Sèptèmber 1936 i su may- 
ornan a dun’é e nòmber Aura 
Elizabeth. El a drenta konben- 
tu dia 24 di Novèmber 1958 
serka e kongregashon di 
Zusters Franciscanessen van 
Roosendaal. Ocho aña 
despues el a hasi su Voto Per- 
petuo dia 6 di yanüari 1966. 
Despues di su Voto Perpetuo 
na Hulanda el a regresá Kòr- 
sou i a biba na Alverna te ku 
ougùstùs 1968. Siguiente- 
mente Sùr Magda a biba i tra- 
ha na Barber pa 3 aña i djei 
na Soto for di unda el a sali i 
bai traha na Chile te dia di awe 
ku hopi dedikashon i entusi- 
asmo ku su trabounan komo 
religioso. 
Na Chile Sùr Magda a 
biba den konbentu di sùrnan 
na Santiago de Chile. E taba- 


ta bai den barionan pober ka- 
minda e tabata duna lès di 
kose. E tabata bisa ku mester 
siña hende piska i no sola- 
mente duna nan piska. Sùr a 
biba i sinti ku e pueblo chile- 
no! Tur esaki pasobra e tin 
hopi amor i atenshon pa 
hende! 
Sùr tin un karakter ku ta 
pone ku e ta inisiá kos. Pero, 
e ta kombiná esaki ku un sua- 
vidat i simplesa úniko. Ora e 


kuminsá ku algu e ta kab’é. 
Sùr ta splika ku e tin esaki di 
su tata. 
Na Santiago de Chile Sùr 
Magda tabata kabes di skol 
di Escuela “Madre Vicencia”. 
Asin’ei el a sigui traha ku gran 
amor pa pueblo di Chile i a 
bira Madre Superior di e sùr- 
nan na Chile. Basta despues 
el a bai biba den sur di Chile, 
na Chiloe, pa aya hasi tra- 
bounan misionero biahando i 
evangelisando di isla pa isla 
den botonan chikí. For di ein- 
an e tabata dirigí alabes e gru- 
po di sùrnan na Chile. 
Sùr Magda ta mashá stimá 
i apresiá na Chile! Mi a bus- 
ka i haña testimonio di un 
kolega ku a traha hopi di 
aserka ku Sùr. Dia 6 di yanüari 
2011, e fecha Sur Magda a 
kumpli i selebrá su di 50 aña 
komo sùr, nan a duna un tes- 
timonio di e persona, religio- 
so i trahadó ku e tabata sem- 
per. 
E testimonio ta trata Sùr su 


ser for di kuater aspekto: 
Komo hende, komo muhé, 
komo amiga i komo religioso 
1.Komo hende e ta bendis- 
honá ku biennan spiritual ku ta 
trese alegria kaminda tin triste- 
sa, lus kaminda tin skuridat, 
alivio kaminda tin doló i fe ka- 
minda tin duda. Bo por dialogá 
kuné i deskubrí e bèrdat! 
2.Komo Muhé e ta un gran 
dama i ta duna honor na su 
género aktuando ku delikade- 


sa, prudensha i dekoro. E ta 
papia kla, ku presishon i ku forsa 
di bèrdat ta buska un bon final. 
3.Komo amiga e ta aktua ku 
sabiduria buskando semper e 
remedi ku ta yuda sana herida i 
fria doló. E ta habri su kurason 
pa skucha, komprondé, por- 
doná i stima inkondishonal- 
mente. E ta pues un refugio ka- 
minda bo ta haña un palabra di 
kariño i komprenshon. 
4.Komo religioso e ta ínte- 
gro. E ta entregá na Señor, na 
Iglesia i na su kongregashon. E 
ta un fiel disípulo i un gran apòs- 
tel! E ta diserní, biba su bida ku 
Palabra di Señor ku aktuashon, 
palabra i obranan. Resumiendo: 
Sùr Magda ta stima Señor ku 
gran intensidat i profundidat. 
Pesei tambe e ta krea espasio 
kontinuamente pa anunsiá 
Evangelio di Señor. 


Pues, Sùr Magda su bida ta 
un gran ehèmpel pa tur esun- 
nan ku ke kana den pasonan di 
Kristu, ku ke sirbi nan Dios i 


nan próhimo ku tur nan ser! No 
ta importá ki parti di mundu i 
na unda! Nos tur ta mesun 


yunan di Dios. I ta dunami 
gran plaser di mira kon ántes 
klero i religiosonan tabata 
evangelisá riba nos islanan 
pero ku awor nos tambe ta 
evangelisá den paisnan mu- 
chu mas grandi i diversifiká 
ku nos. 
Sùr Magda ta un di nos 
gran ehèmpelnan i mi ta sin- 
timi sumamente orguyoso ku 
mi por a topa e religioso 
magnífiko aki un 8 aña pasá 
i ku nos por a sera un amistat 
bendishoná ku a yudami hopi 
den mi fe. Pesei tambe mi a 
disidí na pone tur kos den un 
buki! Pa nos no lubidá! 
E buki ku mi a redaktá ta 
simplemente un parti hopi 
chikí di tur e aktividatnan 
maravioso di Sùr Magda. E 
meresé pa generashonnan di 
futuro keda kòrda e i su ak- 
tonan di bondat! Nan ta yuda 
nos bira un mihó hende! Nos 
danki na Gobièrnu di Bonei- 
ru pa a finansiá e publikas- 
hon aki! Masha danki!! 
Danki Sùr Magda! 


Spich presentashon 
buki sùr Magda 

ARUBA 
STATIA/SABA/ST. MAARTEN 


SABA – Sekretario di 
Estado di kultura i media, 
Gunay Uslu i e entidatnan 
públiko Boneiru, St. Eu- 
statius i Saba, djamars a 
firma un akuerdo kultural. 
Den e akuerdo akí e kuater 
partidonan huntu ta tuma 
responsabilidat pa e infra- 
struktura kultural na Ka- 
ribe Hulandes. 
Partidonan 
ke 
trese 
kambio pa mas pólisa di 
kultura sostenibel i esta- 
blesé un mihó base. Esaki 
lo tuma lugá a base di un 
kolaborashon den e área di 
edukashon kultural, parti- 
sipashon kultural, inver- 
shon den biblioteka i dor 
di promové aksesibilidat di 
e islanan pa fondonan kul- 
tural. Ta bai tin atenshon 
spesial pa kompartí patri- 
monio kultural i pasado di 
sklabitut. 
Den e siguiente paso, 


Saba ta firma akuerdo kultural 


Hulanda i e entidatnan 
públiko, lo traha mas aleu 
riba e puntonan den e 
akuerdo den agèndanan 
kultural insular. 
Na e momentu ei, parti- 
donan tambe lo hasi akue- 
rdonan konkreto tokante e 
metanan ku nan ke alkan- 
sá. Lo enbolbí komunidat- 
nan lokal i sektor kultural 
den e proseso. 
E akuerdo kultural ta 
un inisio di futuro kope- 
rashon. 


Paso importante 
Diputado 
di 
Saba, 
Bruce Zagers, na nòmber 
di diputado di asuntunan 
kultural, Rolando Wilson, 
a firma e akuerdo: “Nos 
ta kontentu di ta parti di e 
momentu akí i duna prio- 
ridat riba agènda. Firma- 
mentu di e akuerdo akí de- 
finitivamente ta e promé di 


hopi mas paso importante. 
Pa hopi aña nos tabatin e 
diskushonnan i nos ta kon- 
tentu pa a alkansá e punto 
importante akí.” 
Den un diskurso kòr- 
tiku durante firmamentu 
di e akuerdo, Zagers a bisa 
firmamentu di e akuerdo 
kultural no ta solamente e 
punto final, pero mas bien 
e kuminsamentu. 
E entidatnan públiko 
awor mester hasi nan tra- 
bou den edukashon, krea 
i dokumentá tur infor- 
mashon nesesario, ku ta vi- 
tal pa e desaroyo kultural. 


Kontinuashon di ko- 
perashon 
“Nos ta mira pa dilanti 
pa kontinuá ku e kope- 
rashon for di Hulanda, 
pero tambe for di nos part- 
nernan den Karibe Hulan- 
des. Ounke ku nos por tin 


SABA – Durante e re- 
sien bishita na Hulanda di 
trahadó sosial mayó, Lu- 
crecia Paulina, di Entidat 
Públiko Saba, e tabatin 
diferente seshon pa dis- 
kutí invershon i asistensia 
pa proyektonan sosial na 
Saba den áreanan manera 
pobresa, violensia domé- 
stiko, presupuesto i tambe 
kultura. 
Huntu ku sekretario in- 
sular, Tim Muller, Paulina 
tabatin enkuentro ku min- 
isterio di asuntunan sosial i 
di labor, SZW i ministerio 
di salubridat públiko, bie- 
nestar i deporte, VWS, den 
Den Haag, pa papia tokan- 
te e pólisa i finansiamentu 
di asuntunan pa proyek- 
tonan sosial ku énfasis riba 
eradiká pobresa na Saba. 
Tambe a diskutí ku SZW 
tokante e supsidio di ener- 
gia nobo den forma di un 
kompensashon pa famia ku 
entrada abou. 
Ku e ministerio di asun- 


Atenshon pa proyektonan sosial 


tunan di bibienda i rela- 
shon di Reino, Paulina a 
papia tokante sparmentu di 
energia i posibilidat pa in- 
stalashon di panelnan solar 
riba término largu i asuntu- 
nan ku por yuda pa redusí 
tarifa di koriente. 


Kurso di presupuesto 
Paulina a bishita e insti- 
tuto hulandes di presupues- 
to, NIBUD, na Utrecht. 
NIBUD lo proveé un kurso 
di presupuesto na Saba na 
òktober e aña akí. Difi- 
kultat ku presupuesto por 
kousa strès pisá i tambe 
debe den famia. A base di 
e kurso akí, hende por siña 
pa pone metanan i dil ku 
strès monetario. 
Na Den Haag, Paulina a 
bishitá e tim sosial komu- 
nitario kaminda el a siña 
tokante un aserkamentu 
amplio kon e tim ta trata 
den su distrito. 
Na Zwolle, Paulina a 
bishitá un organisashon 


yamá Kadera, ku ta manehá 
un shèlter pa hende muhé 
i mucha. Entidat Públiko 
Saba ta atendiendo pa in- 
stituí un shèlter i e bishitá 
na e shèlter na Zwolle a 
proveé bon informashon 
tokante kon pa diseñá un 
shèlter i kon pa atendé ku 
klientenan i nan siguridat. 


Asuntunan kultural 
Sekretario 
insular 
Muller i Paulina, na nòm- 
ber di diputado di asun- 
tunan kultural, Rolando 
Wilson i konsehero Elsa 
Peterson, tabatin un en- 
kuentro ku e ministerio di 
edukashon, kultura i sien- 
sia, OCW, pa papia tokante 
promoshon di edukashon 
kultural i asuntunan kul- 
tural en general na Saba. E 
ministerio a indiká ku e por 
yuda desaroyo den futuro i 
implementá un pólisa kul- 
tural pa Saba. 
E asento lo ta riba kul- 
tura i historia lokal den 


material di enseñansa na 
skol i pafó di skol a base di 
organisashonnan kultural i 
artístiko i dentro di e sosie- 
dat en general. 
Tin un grupo di trabou 


di edukashon kultural for- 
mal di e kuater paisnan di 
Reino i a konkluí ku mes- 
ter inkluí Karibe Hulandes 
tambe den e grupo di tra- 
bou. 


diferensia di opinion i nos 
ta separá pa hopi mia, ketu 
bai nos mester kompartí 
historia ku ta nos aun mas 
úniko,” Zagers a bisa. 
Algun di e puntonan den 
e kuerdo ta pa promové mas 
visibilidat i aksesibilidat di 
e fondo kultural nashonal 
pa potensial aplikante di e 


islanan, pa yega na e ak- 
sesibilidat i disponibilidat 
di akuerdonan regional Ka- 
ribense, pa desaroyo mas 
aleu di talento den vários 
tereno di arte i pa kontinuá 
ku aksesibilidat di e pro- 
grama di partisipashon kul- 
tural 2021-2024 pa Karibe 
Hulandes. 

W I L L E M S TA D — 
Resientemente e a tuma 
lugá reunion riba tripartit 
entre Korsou,Aruba i St. 
Maarten. 
Tradishonalmente 
un 
dia promé ku e reunionnan 
Interparlamentario entre e 
Parlamentonan den Reino 
(IPKO), e delegashonnan 


Delegashonnan Parlamentonan di Aruba, Kòrsou 
i Sint Maarten a reuní den tripartit 


di Parlamento nan di e tres 
paisnan di Karibe ulandes 
ta reuní den forma tripartit. 
Den e reunion tripartit aki 
e delegashonnan di Aruba, 
Kòrsou i Sint Maarten ta 
reuní riba tópikonan ko- 
mun i ta skucha otro su 
problemanan/retonan. 
A base di diskushon i 


interkambio ta yega na un 
lista di desishon ku ta re- 
flehá posishon general di e 
delegashonnan, ku por usa 
komo guia pa sigui kana 
kuné den futuro. 
Djaluna último, e de- 
legashon di Parlamento 
di Kòrsou a reuní ku de- 
legashonnan di Parlamento 
di Aruba i Sint Maarten 
den konferensia tripartit 
ariba deskribí. 
Durante di e dia aki a 
trata tópikonan manera en- 
tre otro asuntunan di Reino 
kaminda tres miembro di 
“Raad van State” ku ta re- 
presentá e paisnan den e ór- 
gano di konseho mas haltu 
den Reino a duna un pre- 
sentashon. E presentashon 


a toka e funshonamentu 
di “Raad van State”, “Pro- 
cesreglement 
financieel 
toezicht” i e kambio di kli- 
ma ku ta birando un punto 
di atenshon mas i mas im- 
portante mundialmente. 
Seguidamente a papia 
riba e relashonnan den 
Reino di awor i pa futuro. 
Punto di salida akinan ta 
e moshonnan Van Raak i 
De Graaf. Liña kòrá den e 
diskushon aki ta statüt di 
Reino Ulandes i outoridat- 
nan di kada pais den Reino 
kompará ku e outoridatnan 
di Reino mes. 
Tambe a papia riba e 
rapòrt trahá pa Defensor di 
pueblo riba e problemanan 
ku studiantenan karibense 


ta topa kuné na Ulanda. 
Un otro tópiko ku tabata 
riba agènda i a diskutí bas- 
ta riba dje tabata e Kolegio 
di supervishon finansiero 
(Cft i Raft) su ròl riba e is- 
lanan, su kontribushon i su 
derechi di eksistensia. 
Por último a pasa riba e 
agènda di IPKO di manera 
ku por a prepará komo tres 
pais huntu pa drenta e re- 
unionnan entrante djamars. 
E delegashonnan di e 
Parlamentonan a diskutí i 
interkambiá ampliamente 
i por konkluí ku tabata 
un dia sumamente fruk- 
tífero. Tur miembro por a 
ekspresá nan pensamentu i 
sintimentunan riba e dife- 
rente tópikonan aki. 


WILLEMSTAD-- 
E 
siman aki e komishon di 
Asuntunan di Reino i eks- 
terior ta na Den Haag den 
kuadro di IPKO i enkuen- 
tro Tripartite ku hermana 
islanan. 
Temanan manera resul- 
tado di e rapòrt di Ombuds- 
man di Hulanda riba reto- 
nan di nos studiantenan na 
Hulanda,Areglo di disputa 
ròl di Raad van State den 
kuadro di proseso regla- 
mentu i kambio di klima- 
tológiko den enkuentro di 
Tripartite di e islanan. 
Durante e reunion IPKO 


Segun Giselle Mc.Wiliam di MAN 
`Ku diálogo so por elevá kolonialismo i sklabitut 


ku koleganan di Eerste i 
Tweede Kamer riba tema- 
nan manera involvimento 
di islanan den Tratadonan 
Internashonal, tambe kon 
mira art.43 lid 2 ( waarborg 
functie) di Statüt for di brel 
di Raad van Staten. Pero 
tambe kon Parlamentonan 
ta definí e Leinan di Kon- 
senso i défisit demokrátiko 
huntu ku prof.Oostindie i 
Dr.Veenendaal ku a trese 
algun proposishon den nan 
buki “Ongemak” despues 
di hasi investigashon ku 
komparashonnan ku otro 
paisnan ku pasado kolo- 


nial. E tema aki ta konopá 
na e tema riba koloniali- 
smo i sklabitut ku pa promé 
biá ta keda diskutí den un 
reunion di IPKO. Liña kòrá 
ta ku DIALOGO ta úniko 
manera pa por logra elevá 


e tema di kolonialismo i 
sklabitut i otro temanan pa 
por sana i repará dañonan 
hasí den pasado basa riba 
metanan konkreto i avansá 
den Reino manera e deseo 
di e pueblo di Kòrsou na 


10.10.10. 
“E tema aki ta keda riba 
agènda te ora nos logra 
: èsküs real i reparashon 
na benefisio na desaroyo i 
emansipashon,” Mc. Wil- 
liam ta indiká. 

ORANJESTAD -- Di- 
aranson atardi, for di Cede 
di MEP, Lider di MEP, se- 
ñora Evelyn Wever-Croes a 
informa riba e actividadnan 
di partido. Partido Movi- 
mento Electoral di Pueblo 
MEP ta preparando full 
swing pa campaña 2025. 
Pa esaki Partido MEP ta 
organisa un rifa pa recauda 
fondo. Ticket lo ta Awg 5 
solamente. Lo tin 5 premio 
cash cu e maximo di Awg 
10 mil. Sorteo lo ta dia 30 
di october durante un ac- 
tividad ameno riba un dia- 
domingo atardi na unda cu 
full famia por participa. 
Recaudacion di fondo pa 
nos partido ta hopi impor- 
tante pasobra partido MEP 
ta di pueblo y pa pueblo. 
Nos fondonan pa campaña 


semper ta donacionnan di 
ciudadanonan manera abo. 
Nos ta preparando caba e 
candidatonan nobo y es- 
nan cu tin caba pa ta cla 
pa ora campaña di porta pa 
porta cuminsa. Tambe nos 
ta drentando barionan pa 
nos por scucha kico ta biba 
den nos comunidad. Hunto 
cu partido MEP, tin tambe 
Fundacion Ing. Cesar Ter- 
zano, cu ta e hala scienti- 
fi co di nos Partido, y e Fun- 
dacion Formacion Politico 
Nelson Orlando Oduber cu 
ta trahando riba e formacion 
politico di nos politiconan. 
E hala femenino di nos 
Partido, Forsa Femenino 
Grace, ta e forsa di e hende 
muhenan den nos Partido. 
E hala hubenil cu ta HOT, 
e Hubentud, Orguyoso Ta- 


Lider di MEP, señora Evelyn Wever-Croes: 
Partido MEP cu actividad pa recuada 
fondo pa campaña 2025 


lentoso ta buscando miem- 
bronan nobo tambe. Tur e 
organisacionnan aki hunto 
lo ta presente dia 30 di oc- 
tober na e actividad. “Nos 


ta bati na bo porta un biaha 
mas, ciudadano di nos pais, 
sostenedor di nos Partido, 
pa yuda nos cu e atividad 
pa recauda fondo aki. Pa un 


contribucion di Awg 5 pa 
ticket, bo por gana te Awg 
10 mil. Nos ta conta cu 
bo contribucion”, Lider di 
MEP a expresa. 


ORANJESTAD 
– 
Prome 
Minister 
Evelyn 
Wever-Croes a ricibi bishi- 
ta di Diputado di Boneiro 
señora Nina den Heyer. 
Diputado Heyer tin 10 aña 
den 
politica 
enfocando 
principalmente riba tereno 
di pobresa, bienestar di 
comunidad y enseñansa. 
Diputado Heyer ta di bishi- 


ta na Aruba pa atende un 
conferencia entre tur e 6 
islanan di Reino Hulandes 
den Caribe riba e tema di 
enseñansa. Minister Endy 
Croes ta e persona encarga 
pa guia e conferencia aki. 


Tumando e oportuni- 
dad di su bishita na Aruba, 
Prome Minister a reuni cu 


Diputado den Heyer pa 
asina trata diferente punto 
di interes entre Aruba y Bo- 
neiro. Alavez a dialoga riba 
con e dos islanan aki lo por 
yuda otro. Prome Minister 
a indica cu Aruba y Boneiro 
ta dos isla cu diferente sta- 
tus pero cu ta enfrentando 
retonan similar y cu si para 
hunto lo por enfrenta e re- 


Minister Evelyn Wever-Croes ta reuni cu 
diputado di Boneiro Nina den Heyer 


tonan aki miho. “E reunion 
a bay hopi bon, nos a yega 
na palabracionnan cu den 


proximo dianan nos lo duna 
mas contenido na nan” 
Prome Minister a expresa. 

KRALENDIJK--Fut- 
bòl veterano 50+ ta sigui 
riba nos isla manera ta e 
kaso riba djasabra tardi. 
Pa djasabra awó 1 òk- 
tober 2022, lo tin otro 
partido ku ta tuma lugá 
5or atardi na Fèlt Elion 
Flores na Amboina. 
Pa djasabra awó ta en- 
frentá otro e ekiponan FC 
Champs i Deportivo den 
partido futbòl 50+. 


K R A L E N D I J K - 
-Djárason último a biaha e 
delegashon U23 di vòlibòl 
maskulino di nos isla pa 
Punta Cana, esaki pa kom- 
petí den Norceca Beach 
Tour 2022. Esaki ta e di 4 
parada di e Tour di 2022. 
Diputado di deporte sr. 
James Kroon ta deseá Lu- 
iyi Monsalve Morales i 


BoVoBo U23 maskulino den Beach 
Tour di Norceca na Punta Cana 
Koen Tubben hopi éksito 
pa ku nan partisipashon 
den e kompetensianan di 
Norcaca Beach Tour aya 
na Punta Cana. Tambe e ta 
duna nan algun tips pa nan 
kresementu i desaroyo. E 
delegashon ku a biaha ta 
konsistí di Milena Winklaar 
ku ta hefe di delegashon, 
Marylinn Frans-Valentijn 


ku ta coach, huntu ku e 
hungadónan Luiyi i Koen. 
Nos ta deseá e delegashon, 
prinspipalmente e tim den 
e kompetensianan aya na 
Punta Cana, tur pero tur 
klase di éksito den e kom- 
petensianan. Riba potrèt e 
delegashon na aeropuerto 
promé ku a abordá avion 
rumbo pa Punta Cana. 


Partido entre Uruguay i Vespo djadumingu awó 


KRALENDIJK--E 
par- 
tido di futbòl entre e ekiponan 
SV Uruguay i SV Vespo ku a 
keda posponé djárason último 
28 sèptèmber 2022 pa motibu 
di mal estado di tereno debí 
na basta yobida, ta tuma lugá 
djadumingu awó 2 di òktober 
2022.E partido aki manera ta 


konosí meskos ku tur e otro 
partidonan di e kampionato, ta 
tuma lugá na Stadion Antonio 
Trenidad na Rincon. Manera 
ta konosí tambe ku último di- 
anan aki, nos isla i sigur e par- 
ti pabou di nos isla entre otro 
Rincon, a haña basta yobida e 
siman aki debí na mal tempu. 


FC Champs vs Deportivo 
50+ djasabra 


E 
partido 
veterano 
aki ta primintí di bira un 
tremendo partido ku dos 
ekipo veterano demost- 
rando futbòl na nivel na e 
fanatikada ku lo presen- 
siá e partido aki. 
Un invitashon pues na 
e fanatikada di bon futbòl 
pa presensiá e partido pa 
apoyá nan ekipo. 
Éksito na e ekiponan. 


K R A L E N D I J K - - 
Diputado 
di 
deporte 


Den kuadro selebrashon 40 aniversario INDEBON 
Gobièrnu a firma karta di intenshon ku Aruba i Kòrsou 


James Kroon, na nòmber 
di gobièrnu di Boneiru, a 
firma un karta di intenshon 
riba tereno di deporte kon- 
huntamente ku minister 
di deporte di Aruba, Endy 
Croes i minister di deporte 
di Kòrsou, Sithree van 
Heydoorn. 
Meta di e firmamentu 
ta pa reinisiá weganan es- 
kolar interinsular ku a stòp 
na 2016. 
INDEBON a bini ku 
e inisiativa pa ranka e 
proyekto akí di nobo. 
Kòrsou i Aruba a bai di 
akuerdo ku e idea. 
Ta e intenshon pa ku- 
minsá e aña eskolar akí ku 


e weganan eskolar Interin- 
sular. 
E firmamentu a tuma 
lugá netamente durante e 
selebrashon di 40 aña di 
INDEBON. 
Tambe a duna rekonose- 
mentu na diferente trahadó 
ku ta disfrutando di un 
penshun bon meresí. 
Komo invitado na e 
anochi di e firmamentu i 
selebrashon tabata tei Er- 
rol “Joy” St. Jago, kende 
tabata e promé hefe ku IN- 
DEBON a konosé. 


Esaki tabata motibu tambe, 
debí na e situashon di e tereno 
di wega na Stadion Antonio 
Trenidad, mester a posponé 
e partido djárason último i 
riskèdjel esaki pa djadumin- 
gu awó 2 di òktober 2022. E 
partido aki pues ta tuma lugá 
djadumingu awó 7or anochi 


den Stadion Antonio Treni- 
dad. 
E partido aki ku ta e último 
tambe di e plei-òf Buèlta Seis 
di kampionato 2022 di fut- 
bòl di nos isla, ta primintí di 
bira otro tremendo partido di 
e kampionato. FFB ta invitá e 
fanátikonan di e deporte Rei 


FutbòI i di e ekiponan aki, pa 
presensiá e partido aki dja- 
dumingu awó, un partido ku 
ta primintí di bira otro tremen- 
do partido di e kampionato pa 
finalisá e Buèlta Seis. 
Nos ta deseá e ekiponan 
tur klase di éksito den e par- 
tido. 

KRALENDIJK--E 
skol di karate Kyokush- 


Entrega sèrtifi kado Skol 
di Karate 


inkai di Sensei Eldfried 
“Tuky” Jozephia, djamars 
último den oranan tempran 
di anochi, tabatin entrega 
di sèrtifi kado na esnan ku a 
pasa nan èksamen pa dife- 
rente “band”nan. 
Blauwe Band. 
Rivella Abrahams. 
Jennifer Agostien. 
Gisha Josefa. 
Gele Band. 
Josephine Nicolaas. 
Hanna Nicolaas. 
Faisal Janga. 
Ellyna Janga. 
Oranje Band. 
Esther de Jesus. 
Groene Band. 
Jenly Ariel Zabala Mo- 
lina. 
Groene Band. 
Lya Alexia Lourens. 
Aidric Conrades. 
Bruine Band. 
Widjay de Windt. 
Wirash de Windt. 
Rayshely Sambo. 
Zwarte 
Band 
eerste 
Dan.. 
Haoyin Kelvin Liang. 
Pabien na e karatekanan 
ku a pasa nan eksamen ku 
éksito pa e diferente faha. 
Riba potrèt momentu ku 
Sensei Tuky a hasi entrega 
sèrtifi kado na e karatekan- 
an ku a pasa eksamen ku 
éksito. 


20 
Djabièrnè 30 sèptèmber 2022 
20 
BON CUR SIM Acquisition.pdf 1 2022-09-29 3:02 PM 


